Na temelju članka 25. stavak 8., članka 49. stavka 4. Zakona o poljoprivrednom zemljištu („Narodne novine“ broj 20/18, 115/18 i 98/19) i članka 33. Statuta Općine Omišalj („Službene novine Primorsko-goranske županije“ broj 5/21), Općinsko vijeće Općine Omišalj, na 3. sjednici održanoj dana 20. prosinca 2021. godine, donijelo je

**PROGRAM**

**korištenja sredstava ostvarenih od promjene namjene poljoprivrednog zemljišta, zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Omišalj u 2022. godini**

**Članak 1.**

Ovim Programom određuje se namjena utroška sredstava ostvarenih od promjene namjene poljoprivrednog zemljišta, zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Omišalj

**Članak 2.**

Prihod od sredstava iz članka 1. ovog Programa, u Proračunu Općine Omišalj za 2022. godinu planiran je u iznosu od 10.000,00 kuna.

Prihod iz prethodnog stavka ovog Programa utrošit će se za poticaj sadnje autohtonog raslinja.

**Članak 3.**

Ovaj Program objavit će se u „Službenim novinama Primorsko-goranske županije“, a stupa na snagu 1. siječnja 2022.godine.

KLASA: 021-05/21-01/7

URBROJ: 2142-06-21-01-15

U Omišlju, 20. prosinca 2021.

**OPĆINSKO VIJEĆE OPĆINE OMIŠALJ**

**Predsjednica**

**Dunja Mihelec, v.r.**